Mosáká muzali súpú eye basáli na mbíla. Bakotokisa mbíla mpé ntángo yangó ekolɛmbɛ bakotuta yangó o liboka, nsima misuni milongwa na mokókóló, bakotiya yangó o sâani ya enɛnɛ mpé bakobakisa maí, bakolongola mikókóló mya mbíla mpé bakofina yangó mpo na kobimisa súpú ensɔ eye ekangami na misuni miye mitutama. Nsima bakolongola misuni miye misila kotútama mpé mitíkala káka nsinga nsinga. Sɔ́ki balongoli bilɔ́kɔ bîná (mokókóló mpé nsinga iye iúti na misuni), bakolekisa yangó o kiyungúlu mpó na kolongola nsenge isúsu iye itikaláki. Sɔ́kí súpú êná etikali pɛpɛpɛ, mpé ezalí lisúsu na nsenge tɛ́, bakoelámbela biléi ndéngé na ndéngé lokóla mpɔndú, nyama, mpé bôngó na bôngó.